21 เมษายน 2568

 ข่าวสั้นประชาสัมพันธ์

**SME D Bank จัดโครงการ “SME D Market” ช่วยผู้ประกอบการเพิ่มรายได้ขยายตลาด**

**ยกทัพของดีเอสเอ็มอีไทยมาให้ช้อปฉ่ำๆ รับลมร้อน วันที่ 24-25 เม.ย. 2568**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank** เดินหน้าสร้างโอกาสเพิ่มรายได้ขยายตลาดให้แก่ลูกค้าธนาคาร โดยเฉพาะกลุ่มลูกหนี้ต้องจับตามองเป็นพิเศษ (Special Mention : SM) และผู้ประกอบการกลุ่มเปราะบางจากหน่วยงานพันธมิตร รวมถึง ยังเป็นการส่งเสริมให้เกิดจับจ่ายใช้สอย ช่วยกระตุ้นเศรษฐกิจอีกทางหนึ่ง โดยจัดโครงการ **“SME D Market”** เปิดพื้นที่บริเวณชั้น 1 สำนักงานใหญ่ SME D Bank อาคาร SME Bank Tower ให้ผู้ประกอบการมาออกบูธจำหน่ายสินค้าเป็นประจำทุก 2 เดือน ครั้งละ 2 วัน โดยไม่เสียค่าใช้จ่ายใดๆ ทั้งสิ้น โดยครั้งนี้ **กำหนดจัดในวันที่ 24-25 เมษายน 2568 นี้ เวลา 8.00-16.00 น.**  ยกทัพผู้ประกอบการเอสเอ็มอีกว่า 50 ราย มาออกบูธพร้อมมอบโปรโมชันรับหน้าร้อนให้ช้อป ชิมอย่างจุใจ ทั้งอาหาร เครื่องดื่ม เครื่องใช้ และเครื่องประดับ เช่น “ดองบัง” แซลมอนดองซีอิ๊วเกาหลี , ข้าวมันไก่ “โกป๊อก , โคขุน “จ้าวอาม” เจ้าดังบางขุนนนท์ , น้ำมะพร้าวปั่นนมสด “Coco Layer” และ ยาสีฟัน “DentaMate” เป็นต้น สอบถามข้อมูลเพิ่มเติม Call Center 1357